කොළඹ ජාතික රෝහල, රාගම ශික්ෂණ රෝහල මෙන්ම, කළුබෝවිල ශික්ෂණ රෝහලේ ද මෙම තත්ත්වයන් දක්නට ලැබුණා.එමෙන්ම, දුම්රිය සේවකයන් ද මෙම වැඩවර්නයට එක්වීම හේතුවෙන් අද දිනයේ ඇතැම් කාර්යාල දුම්රිය මෙන්ම දුර ගමන් සේවා දුම්රිය ද ප්‍රමාද වී ධාවනය වූ බවයි මගීන් කියා සිටියේ.මේ අතර, වර්ජනයට සහභාගි වූ දුම්රිය නියාමක සංගමයේ සභාපති ජානක ප්‍රනාන්දු කියා සිටියේ සිය වැඩවර්ජනය සාර්ථක වූ බවයි.කෙසේ වෙතත්, වෘත්තීය ක්‍රියාමාර්ගයට සහය නොදැක්වූ ජාතික දුම්රිය සේවා සමිතියේ ප්‍රධාන ලේකම් නිහාල් ගුණරත්න කියා සිටියේ ප්‍රවාහන අමාත්‍යාංශයේ බලධාරින්ගේ සහයක් නොමැතිව වුව ද මගීන්ට සේවාවක් ලබාදීම සඳහා තම සංගමයේ නියෝජිතයන් කටයුතු කළ බවයි.දුම්රිය ගමනාගමන අධිකාරි විජය සමරසිංහගෙන් අප කළ විමසීමකදී ඔහු කියා සිටියේ යම් යම් ප්‍රමාදයන් සිදුවුව ද දුම්රිය ධාවනය සාර්ථකව සිදුකිරීමට හැකිවූ බවයි.